חוק התכנון והבנייה (תיקון מס' 137 והוראת שעה), התשפ"ב-2022
הצעת חוק ממשלתית, הכנסת ה-24
פורסם: ספר החוקים, חוברת 2951, עמ' 692, 2022-01-06T00:00:00+02:00
נקבע בחוק כי ניתן לאפשר לראש רשות מקומית, שמכהן כחבר המועצה הארצית לתכנון ובנייה, למנות כממלא מקומו את מהנדס הרשות המקומית. 
כמו כן, נקבע שינוי בהרכב הקבוע של כל ועדה מיוחדת, כך שיכלול נציג של ארגוני הסביבה. 
בנוסף, נקבעה בחוק זה הוראת שעה לתקופה של 27 חודשים שתאפשר הארכה נוספת, שלישית במספר, של פעולתה של ועדה מיוחדת. נקבע כי בתקופה זו, יכהנו בוועדה המיוחדת שני חברים נוספים – אחד מרשות מקומית גובלת ואחד מרשות מקומית סמוכה. כמו כן ימונה לוועדה המיוחדת משקיף מרשות סמוכה אחרת. עוד נקבע כי בתקופת ההארכה השלישית לא יהיה תוקף לפעולות הוועדה המיוחדת אם לא מונו בה הנציגים הנ"ל מסיבות שאינן תלויות בשר הפנים או אם לא מונו החברים הנוספים מרשות מקומית גובלת וסמוכה בתוך חצי שנה מיום תחילת התקופה השלישית.
בנוסף, נקבע כי בתקופת הנוספת השלישית, אשר לא תעלה על שנתיים, סמכותה של הוועדה המיוחדת מוגבלת לשטח שבו קיימות תכניות שאושרו עד תום התקופה השנייה